PATVIRTINTA

Vilkaviškio Turizmo ir verslo

informacijos centro direktoriaus

2022 m. spalio 23 d. įsakymu Nr. 1-23

**VILKAVIŠKIO RAJONO SAVIVALDYBĖS**

**VERSLO ĮMONIŲ APDOVANOJIMŲ TVARKOS APRAŠAS/ NUOSTATAI**

**„VILKAVIŠKIO VERSLO FORUMAS – 2022“**

**I. BENDROSIOS NUOSTATOS**

1. Vilkaviškio rajono savivaldybės verslo įmonių apdovanojimo tvarkos aprašas/ nuostatai reglamentuoja apdovanojimų teikimą Vilkaviškio rajone įregistruotoms ir veiklą vykdančioms verslo įmonėms. Jame aptariami verslo įmonių apdovanojimų (toliau – apdovanojimai) teikimo kriterijai ir apdovanojimų organizavimo tvarka.
2. Apdovanojamas įmones atrenka apdovanojimo (nominacijos) steigėjas, vadovaudamasis savo įstaigoje numatyta tvarka.
3. Apdovanojimų tikslai – atkreipti dėmesį ir įvertinti sėkmingiausias bei identifikuoti pažangiausias Vilkaviškio rajono verslo įmones, darančias teigiamą socialinį ir ekonominį poveikį rajonui, skleisti sėkmingiausius verslo praktikos pavyzdžius.

**II. APDOVANOJIMŲ TEIKIMO KRITERIJAI**

1. Apdovanojimus įmonėms teikia šie nominacijų steigėjai:
   1. Vilkaviškio rajono savivaldybė:

* nominacija **„Už investicijas į verslo plėtrą“,** skiriama už verslo plėtros rajone stabilumą ir darbo vietų kūrimą.
  1. Kauno prekybos, pramonės ir amatų rūmų Vilkaviškio atstovybė:
* nominacija **„Už investicijas į modernias technologijas ir verslo plėtrą“**, skiriama įmonei, investavusiai į verslo plėtrą;
  1. LR Seimo narys Algirdas Butkevičius:
* Nominacija **„Už verslo plėtrą regione“**, skiriama įmonei investavusiai į verslo plėtrą atokesnėse vietovėse.
  1. Užimtumo tarnyba:
* nominacija **„Už suteiktą galimybę karo pabėgėliams“**, skiriama įmonei, įdarbinusiai daugiausiai karo pabėgėlių;
  1. Laikraštis „Santaka“:
* nominacija **„Verslo ryžtas**“, skiriama paskatinti verslo iniciatyvas.
  1. Laikraštis „Suvalkijos kraštas“:
* nominacija **„Už kūrybiškumą reklamos srityje“**, skiriamas įmonei, išradingai panaudojančiai reklamos galimybes didesnės pridėtinės vertės kūrimui.
  1. Vilkaviškio turizmo ir verslo informacijos centras:
* nominacija **„Už lėtojo turizmo puoselėjimą“**, skiriama skatinti turizmo paslaugų įvairovę rajone;

1. Ta pati nominacija tai pačiai įmonei gali būti teikiama ne dažniau kaip kas trejus metus.
2. Kiekvienais metais apdovanojamos ne mažiau nei 2 įmonės. Nominacijos steigėjams nutarus kitaip, gali būti apdovanota ir daugiau įmonių.
3. Vilkaviškio rajono savivaldybės geriausių verslo įmonių apdovanojimai teikiami kasmet.

**IV. APDOVANOJIMŲ ORGANIZAVIMO TVARKA**

1. Verslo apdovanojimus (nominacijas) siūlo nominacijos steigėjas.
2. Nominacijos steigėjas priima sprendimą dėl Vilkaviškio rajono savivaldybės verslo įmonių apdovanojimų teikimo.
3. Vilkaviškio rajono savivaldybės verslo įmonių apdovanojimus teikia Nominacijos steigėjo atstovas arba įgaliotas asmuo.
4. Apdovanojimas įteikiamas Vilkaviškio Verslo Forumo metu arba tiesiogiai įmonėje, viešinant apdovanojimo momentą media priemonėmis.
5. Visa informacija apie apdovanojimą gavusias įmones skelbiama vietos žiniasklaidoje ir nominacijas įsteigusių įstaigų svetainėse ar facebook paskyrose.
6. Apdovanojant Vilkaviškio rajono savivaldybės verslo įmones kartu su diplomu teikiamas ir simbolinis ženklas (statulėlė, ar kitas suvenyras).

**VII. BAIGIAMOSIOS NUOSTATOS**

1. Šie nuostatai gali būti keičiami, tikslinami ir pildomi kiekvienų metų Verslo dienos proga Turizmo ir verslo informacijos centro direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_